બીજીબાજુ ઑર્ગેનાઇઝેશન ઓફ પેટ્રોલિયમ એક્સપોર્ટિંગ કંટ્રીઝ (OPEC)નું રોજનું 3.2 કરોડ બેરલ ઉત્પાદન નવ મહિનાની ઉંચી સપાટી પર પહોંચતા ગ્લોબલ પ્રોડક્શન રેકોર્ડ સ્તર પર પહોંચી ગયું છે. OPECએ જૂનમાં નક્કી કર્યું હતું કે તેઓ ક્રૂડના ભાવમાં આવેલી તેજી પર અંકુશ લગાવા માટે પ્રોડકશન વધારાશે. તાજેતરના મહિનાઓમાં બ્રેન્ટ ક્રૂડ ફ્યુચર્સ કોન્ટ્રાકટના ભાવ 70થી 80 પ્રતિ બેરલની વચ્ચે ફરી રહ્યો છે. IEAના મતે લીબિયામાં પ્રોડકશન ફરીથી વધતા, ઇરાકમાં પ્રોડકશન રેકોર્ડ હાઇની નજીક, નાઇજીરિયામાં ઓઇલ સપ્લાય વધતા અને ઓપેકના સિરમોર સાઉદી અરબના વધતા પ્રોડકશનથી ક્રાઇસીસમાં ફસાયેલ વેનેઝુએલા અને ઇરાનના ઘટતા પ્રોડક્શનની ભરપાઈ અત્યાર સુધી ચાલતી આવી છે.